**Záhradnícka 18, 900 28 Ivanka pri Dunaji**

**IČO: 30 80 11 76**

**Tel: 0907 841 453, 0911 841 453**

**Email:** [**zelajsi@zelajsi.sk**](mailto:zelajsi@zelajsi.sk)

[**www.zelajsi.sk**](http://www.zelajsi.sk)

Adr:Ministerstvo vnútra

Sekcia verejnej správy

Odbor všeobecnej vnútornej správy

Drieňová 22

826 86 Bratislava 29

**Vec: Vyúčtovanie verejnej zbierky**

Na základe Rozhodnutia o povolení konania verejnej zbierky zo dňa 22.12.2010 vydaného MV SR, číslo povolenia SVS-OVVS3-2010/028516 Vám predkladá organizácia ŽELAJ SI vyúčtovanie verejnej zbierky, konanej v čase od 1.januára 2011 do 31.12.2011.

**Zhodnotenie:**

V roku 2011 sme v rámci verejnej zbierky konali **štyri** benefičné akcie.

**1. Benefičná akcia s portálom Hyperzľava**

Prvou bola akcia vyhlásená v spolupráci s portálom **Hyperzľava**. Portál 18. marca zverejnil špeciálnu ponuku, kde mohol kúpou imaginárneho kupónu každý, komu nie sú cudzie sny a želania ťažko chorých detí, prispieť čiastkou vo výške 5 € alebo viac. Špeciálna zbierka bola pre záujemcov otvorená až do 18. apríla. Počas nej prišlo na zbierkový účet ŽELAJ SI celkom spolu 330 eur.

Náklady na túto zbierku boli 0 eur, keďže ju vyhlásil portál Hyperzľava, a preto celá suma bola použitá na plnenie snov chorých detí.

**Vyúčtovanie zbierky:**

**Príspevok na posteľ,** Oliver Cupra, Lipt. Mikuláš, po liečbe rakoviny: **100 eur** poslané na účet po doložení faktúry o úhrade na posteľ, z účtu odišlo 02.03.2011.

Doklad: darovacia zmluvaa výpis z účtu o zaslaní finan. príspevku

 **Výlet do Londýna,** Viktor Pamula a rodina,

Doklady: úhrada Ryanair - Dublin, **241, 44** eur (výpis z účtu)

ubytovanie mala rodina vlastné

**Použitých spolu 341,44 eur**

1. **Benefičná akcia Deň želaní**

Akciu **Deň želaní** sa snažíme organizovať ako ťažisko verejnej zbierky. Po mimoriadne vydarenom prvom ročníku (Deň želaní a lampiónov v Eurovea) s účasťou vyše 7000 ľudí, sme sa rozhodli zorganizovať aj 2. ročník, a to 24.9.2011.

Nakoľko sú však lampióny mimoriadne náchylné na počasie (dajú sa púšťať len ak neprší, nefúka vietor, nesneží a je úplné bezvetrie), a navyše nie sú bezpečné pre deti, rozhodli sme sa 2. ročník poňať ako púšťanie klasických balónov plnených héliom. Tie je možné púšťať aj vo vetre a potešia deti, ktorých na akciu vždy príde neúrekom. Na balóny sme pripevnili stužky, na ktoré si každý mohol napísať svoje želanie a spoločne sme ich o 19.10 pustili do neba. Akcia bola spojená s rekordom v hromadnom pustení balónov, avšak tento rekord sme neprekonali. Najviac pustených balónov bolo vyše 2000 ks, kým my sme pustili len 1000 ks a rekord sme nepokorili.

**Náklady na akciu:**

**Kúpa balónov a plnenie héliom, Kováč servis: 480,- eur**

**Prenájom pódia:** 0 eur

(pódium nám poskytlo mesto Bratislava v rámci našej dlhodobej spolupráce bezplatne)

**Ozvučenie In line management: 360,- eur**

**Výroba spotu do rádia Jemné melódie: 90,- eur**

Spoty v rádiu Jemné melódie nám rádio poskytlo bezplatne

Tlač plagátu na pódium: **63,60** eur

..................................................................................................................................................

**Náklady celkom: 993,60 eur**

**Na akciu sa nám podarilo vybrať príspevky na reklamu a propagáciu spoločností, ktoré pokryli všetky náklady, a to:**

**FA 201103, firma Granvia Construction 2000,- eur**

**FA 201102, firma EWOPHARMA 250,- eur**

Príspevky celkom **2250**,- eur

Tieto príspevky sú počítané ako daňový príjem, čiže 20 percent z nich bude odvedených ako daň z príjmu do štátnej pokladnice pri koncoročnom zúčtovaní. Všetok výnos zo zbierky bol teda **čistým výnosom, a bol** vložený na zbierkový účet.

**Čistý výnos zo zbierky**:

Vyzbieraných financií počas akcie Deň želaní, vložených na účet: **1887,15 eur**

**------------------------------------------------------------------------------------------------------**

SPOLU CELKOM: **1887,15** eur

**Výťažok zo dňa želaní bol použitý na splnenie týchto snov:**

1. **Tamarka Guziová, Prešov, trojkolka Smoby Be Fun Macko Pu: 36,88 eur**
2. **Playstation, Gabriel Horvát, Tvarožná 100,40 eur**
3. **Robert Hudák, Košice, bicykel 129,83 eur**
4. **Vyúčtovanie cestovných náhrad (Biernát, Hanulíková) 148,24 eur**

**(**doručenie gauča a autíčok osobným autom, nakoľko KIKA nepožičala Kika bus – autíčka aj gauč boli zakúpené z iného účtu – nezaúčtované do zbierky)

1. **Plastový domček, Samuel Simon Horvát, Jur nad Hronom** **80,00 eur**
2. **Marek Fejko, Zámutov, trampolína 90,00 eur**
3. **Vyúčtovanie cestovných náhrad: 217,25 eur**
4. **Agenda plnenia sna**

**– splnenie snov deviatich detí v období októbra 2011: 1020,00 eur**

**(** z toho 170 eur je **DPH**, 150 eur vyplatené odvody)

(dary pre tieto sny boli zakúpené z účtu ŽELAJ SI vo VÚB, alebo v rámci agendy plnenia sna zohnaní sponzori na ich plnenie, neúčtované do zbierky)

1. Poplatok za balík Tatra busines október- december 3x5 eur **15,00 eur**

Použitých celkom**: 1822,60 eur**

Zvyšných **49,55 eur** prenesených do roku 2012

Doložené doklady okrem faktúr: Darovacie zmluvy pre všetkých 15 snov)

**Foto dokumentácia** **k všetkým 16-tim splneným snom vďaka zbierke Deň želaní:**

|  |  |  |
| --- | --- | --- |
| **Tamarka Guziová,** Prešov  trojkolka | **Gabriel Horvát**, Tvarožná, playstation | **Róbert Hudák**, Košice  bicykel |
| **Andrejko Biernát,** Podvažie  autíčka | **Terezka Hanulíková**, Štiavnik  gauč do detskej izby | **Samko Simon Horvát,** Jur nad Hronom, plast. domček |
| **Marek Fejko,** Zámutov, trampolína | **Grétka Bročková,** hopsadlo,  Vištuk | **Lucasko Rajník**, Dubnica nad Váhom, hračky |
| **Matejko Mikula**, Obsolovce, pomôcky na bicykel | **Dušanka Hlávková**, stacionárny bicykel, Žilina | **Janko Masničák,** Rabča, vak na sedenie |

|  |  |  |
| --- | --- | --- |
| **Henka Kónyová,** plná chladnička jedla a oblečenie, Brzotín | **Adamko Kopás**, vak na sedenie, Svrčinovec | **Miško Hlavenka,** Prievidza, playstation portable |
| **Lukáško Bednár,** trampolína |  |  |

1. **Silvester Bratislava 2011**

V rámci dlhodobej spolupráce s mestom Bratislava sme aj tento rok pomáhali Bratislave urobiť zaujímavý program na Silvestra – aj tentokrát sa počas silvestrovskej noci púšťali lampióny šťastia. Tie sme predávali 31.12.2011 v čase od 19.00 hod do 24.00 hod na Hviezdoslavovom námestí v Bratislave v hodnote 3 eur.

**Náklady na zbierku:**

**Zakúpenie diodových svietidiel** pre prípad, ak by nám mesto nepridelilo elektrickú energiu (nevedelo sa, kde bude stánok:

**Hornbach** (svietidlá +kábel+hasiaci prístroj): 19,83 eur

**BauMax** (svietidlá) 20,97 eur

**FA 201114A** (nákup lampiónov): 1193,10 eur

**------------------------------------------------------------------------------------------------------------------------------------**

Náklady celkom: **1233,90 eur**

Počas zbierky na Silvestra sme predávali lampióny v hodnote 3 eurá. Bolo predaných celkom 2005 lampiónov, pričom 45 lampiónov bolo vymenených z dôvodu poškodenia, chýbajúceho horáka alebo zlepenia papiera. Tieto lampióny máme uskladnené na sklade a môžeme ich poškodenie preukázať. 2,70 eur bolo v zbierke navyše – niektorí ľudia nechceli vydať, pretože poznali účel zbierky.

**Hrubý výnos získaný zo zbierky: 6017,70 eur**

**Čistý výnos zo zbierky po odrátaní nákladov: 4783,80 eur**

Hrubý výnos zo zbierky bol vložený na účet zbierky dňa 4.01.2012 (doklad o vklade). Tieto finančné prostriedky sa budú naďalej čerpať priebežne počas roka 2012 na plnenie snov detí , ktoré prídu počas roka 2012, a ktoré sme nestihli vybaviť v roku 2011.

V Bratislave 17.1.2012

Vypracovala: Schválila:

Michaela Hoffmanová, účtovníčka Mgr. Soňa Rebrová, predsedníčka